Diari Oficial de la Generalitat Valenciana


Sumari del DOGV 3826, del 31-08-2000 (2000/6955)

Informació pública del programa d'actuació integrada dels sectors SUP-8, SUP-9 del sòl urbanitzable programat i del sector SUNP-15, del Pla General Municipal d'Ordenació de Sant Joan d'Alacant.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3826

Data del DOGV
:   31-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6955


Organisme emissor
:   Casas de Pedralbes, SL

Tipus de document
:   Anunci

Informació pública del programa d'actuació integrada dels sectors SUP-8, SUP-9 del sòl urbanitzable programat i del sector SUNP-15, del Pla General Municipal d'Ordenació de Sant Joan d'Alacant. [2000/X6955]
  
Casas de Pedralbes, SL, CIF número B-53381638, constituïda per escriptura atorgada davant el notari d'Alacant, senyor Ramón Alarcón Cánovas, el 15 de juliol de 1999, domiciliada a Alacant, carrer de l'Esportista Juan Matos núm. 2-1r.A (l'Albufereta), representada pel senyor Jaime Balaguer Nadal, DNI número 77963839, formula alternativa tècnica de programa d'actuació integrada. El seu àmbit és la unitat d'execució única del sector a homologar de nova delimitació, sensiblement coincident amb els sectors de sòl urbanitzable no programat , tots del Pla General Municipal d'Ordenació del terme de Sant Joan d'Alacant.
  
Sector Natzaret, part nord-est:
  
Comprèn els terrenys integrats en la delimitació següent:
  
Nord: viari xarxa primària de nova delimitació i sòl urbà.
  
Sud: terme municipal d'Alacant (pla parcial residencial La Condomina). Espais parcel·lats del pla parcial SUP - 17 Frank Espinós de Sant Joan, aprovat definitivament el 31 de maig de 1976.
  
Est: Avinguda Creuetes, que el separa del sòl no urbanitzable. Sòl urbà Capiscol.
  
Oest: sòl urbanitzable en execució: SUP - 17 Frank Espinós.
  
Sector Natzaret, part sud-oest:
  
Nord: SUP - 7 pla parcial Lo Pagan i SUP - 17 pla parcial Frank Espinós
  
Sud: camí que el separa del terme municipal d'Alacant.
  
Est: SUP - 17 pla parcial Frank Espinós i carrer del Vi.
  
Oest: espais parcel·lats del SUP - 7 Lo Pagan.
  
Comprèn una superfície de 279.963,95 m2.
  
Integren l'alternativa tècnica els documents següents:
  
Pla Parcial.
  
Annex d'homologació.
  
Programa d'actuació integrada (alternativa tècnica, que inclou avantprojecte d'urbanització.)
  
La documentació es tramita per la via del procediment simplificat establit en l'article 48 de la Llei 6/1994, de 15 de novembre, Reguladora de l'Activitat Urbanística (LRAU). L'exposició al públic es realitza amb l'auxili de la Notaria de la senyora Isabel Mª Mayordomo Fuentes, situada a la Plaça de la Constitució 1 - entresòl, de Sant Joan d'Alacant, que té l'horari d'atenció al públic de 8.00 a 15.00 hores en estiu, i de 9.00 a 14.00 hores i de 17.00 a 19.00 hores la resta de l'any, de dilluns a divendres, i al Servei Municipal d'Urbanisme (Casa del Rellotge), situat al Camí de Mutxamel de Sant Joan d'Alacant, i que té l'horari d'atenció al públic de 10.00 a 14.00 hores, de dilluns a divendres.
  
Durant un primer termini de 20 dies, comptador des de l'endemà (inclusivament) de la publicació d'aquest anunci en el Diari Oficial de la Generalitat Valenciana, qualsevol interessat podrà consultar la referida alternativa tècnica en l'oficina notarial o, si ho prefereix, també a l'ajuntament, on va ser presentat oficialment el mateix document el dia 4 d'agost de 2000. El notari ha protocol·litzat els documents exposats al públic mitjançant acta que es pot sol·licitar i obtindre'n una còpia.
  
Pròrroga: durant els 10 primers dels 20 dies abans esmentats qualsevol persona podrà produir la pròrroga per uns altres 20 dies addicionals per tal de presentar una alternativa tècnica substancialment distinta a l'anunciada ací i en competència amb aquesta.
  
Presentació d'alternatives en competència: durant els 20 dies esmentats (que seran 40 dies si hi haguera pròrroga), qualsevol persona podrà presentar alternatives tècniques, davant l'ajuntament, en competència amb l'exposada al públic o al·legacions respecte d'aquesta o d'aquelles.
  
Proposicions juridicoeconòmiques: durant els cinc dies següents a l'acabament del termini de presentació d'alternatives tècniques en competència es podran presentar, davant de l'ajuntament, proposicions juridicoeconòmiques, en plica tancada, per a licitar per l'adjudicació del programa en relació amb qualsevol de les alternatives tècniques presentades en competència arran de la que s'hi anuncia. El dia hàbil següent al cinqué dia d'acabament del termini es procedirà a l'obertura d'aquestes en acte públic. Si és dissabte l'acte es posposarà al següent dia hàbil.
  
Al·legacions: durant el termini de presentació de l'alternativa tècnica en competència els interessats podran presentar al·legacions a la que s'hi anuncia. Així mateix, durant el termini de presentació de pliques i el dia d'obertura d'aquestes, qualsevol persona podrà informar-se en l'ajuntament de les alternatives tècniques presentades i formular-hi al·legacions. També durant els 10 dies següents al d'obertura de pliques, qualsevol persona podrà informar-se en l'ajuntament de les alternatives tècniques, i proposicions juridicoeconòmiques, presentades i presentar-hi al·legacions.
  
Les al·legacions, qualsevol que siga el moment en què es formulen, es presentaran davant de l'ajuntament i podran versar sobre el document que s'hi anuncia o sobre tots els que es presenten davant de l'ajuntament arran d'aquest anunci.
  
Aquest anunci es publicarà en el Diari Oficial de la Generalitat Valenciana posteriorment o simultània a la publicació en un diari no oficial.